
Ατοβίνε 17/2) 


Η σχέση των φαινομένων σχολικής βίας και εκφοβισμού 
µε την εθνοπολιτισµική ετερότητα 


Λέξεις κλειδιά: Σχολική βία, σχολικός εκφοβισμµός, εθνοπολιτισµική ετερότητα. 


Θεοδώρα Γκολομάζου, ΜΔ Επιστήμες της Αγωγής, Ελληνικό Ανοικτό 
Πανεπιστήµιο: 


Αδίταςί 


ΘεΠποο[ νἰοἱεηςο απά Ῥα]ἡγίηρ ἆτο Ἠιπιαπ Ῥοπανίοις ἴιαί οσοι ἵπ [πο 5εποο 
οηνΙτοηπιεηί απά αἴθ οἵεη - Πποιιβῃ ποί πεσθβςατΙ]γ - αδθοσἰαἰθς νν]{ῃ ἶσιιες οἱ οἴπο- 
οω]ίατα| ἀῑνειςιίγ. Είππο-εαΙίατα!γ ἀϊνετθε σαάεπίς αἴα 5οπιείίπιες Ῥίαπιοά {ΟΥ 
Ἱποϊάθηίς οί νἰοἱοηῃςαε, ἃ ΡΗΘΠΟΠΙΕΠΟΠ ἴπαί ἶ5 οὔδεινοά Ῥοίμ 1Π πο πιεάία απ ἴπ 
ενειγάαγ Πίαε. Τηα δεἱοπίϊΠς τεδεᾶτοὮ οἩ {πε 5ρ]εοί ρτεδεηίς οἩ ἴε οπο Παπά {πα 
Ρἰείατε οί ειπα θγςίεπιαίϊς νἰσΠπιζαβοπ οἳ δεαάαπίς νν]]ι εἴππο-οι]ίωτα| ρεοιΠατίήςς; 
οη {πο οὔ πεί Παπά 1{ Ιπνος]ραίες ἴιο ΠΥγΡροί]εςίς ἴ]ιαί {Πε είμπο-οα]ίτα[ ροειιΙατΙγ οί 
οίπετηεςς ἆοες ποί δι δίαπ/[ῖαΙΙγ α[βαθοί ιο οεσιΙίΘθηςο Ο{ 5οποοἱ νιοἱοηςσαο. ΥΝΠΙΙα 
αεκπονν]οάρίπρ {πε {αοί ἴπαί οἴππο-οει]{ατα!γ ρατσυίατ φιάςηίς ατα ἵπνο]νοά ἴπ 
ν]ο]οηί οοΠ/τοηἰα/{ΙοΠ5, ΤΘΡΕΔΑΤΕΠ ΤαίΊετ αἰ]ριαίος 1 {ο {Πε Ιπίεηςο Πνίης «οπαἰῆοης ος 
ππίρταπί {απι]ίος. 


Περίληψη 

Ἡ σχολική βία και εκφοβισμός είναι ανθρώπινες συμπεριφορές που 
εκδηλώνονται στο σχολικό περιβάλλον και συνδέονται συχνά -αν και όχι 
απαραίτητα- µε ζητήματα εθνοπολιτισµικής ετερότητας. Ενίοτε για τα 
περιστατικά βίας ενοχοποιούνται οι εθνοπολιτισµικά διαφορετικοί µαθητές, 
φαινόμενο που παρατηρείται τόσο στα ΜΜΕ, όσο και στην καθημερινότητα. Η 
επιστημονική έρευνα επί του θέματος παρουσιάζει αφενός την εικόνα της 
συστηματικής θυµατοποίησης μαθητών µε εθνοπολιτισµικές ιδιαιτερότητες, 
αφετέρου διερευνά την υπόθεση ότι η εθνοπολιτισµική ιδιαιτερότητα ετερότητα 
δεν επηρεάζει ουσιαστικά την εμφάνιση της σχολικής βίας. Αποδέχεται µεν το 
γεγονός ότι οι εθνοπολιτισµικά ιδιαίτεροι µαθητές εμπλέκονται σε βίαιες 
αντιπαραθέσεις, αλλά το αποδίδει μάλλον στις εντασιογόνες συνθήκες 
διαβίωσης των οικογενειών των μεταναστών. 


Λέξεις Κλειδιά: Σχολική βία, σχολικός εκφοβισμµός, εθνοπολιτισµική ετερότητα. 


Εισαγωγή 

Στο παρόν δοκίμιο, αξιοποιώντας τη σχετική βιβλιογραφία, διερευνάται ο ρόλος 
των ενδεχόμενων θεσµικών διακρίσεων σε περιστατικά βίας και σχολικού 
εκφοβισμού. Αναλύοντας τις έννοιες τῆς σχολικής βίας και του σχολικού 
εκφοβισμού, τεκμηριώνεται βιβλιογραφικά η σχέση τους µε την έννοια της 
εθνοπολιτισµικής ετερότητας, εφόσον αυτή υφίσταται. Εντέλει, προτείνεται η 
λήψη συγκεκριμένων εκπαιδευτικών µέτρων, τόσο σε επίπεδο πρόληψης όσο και 
αντιμετώπισης ανάλογων φαινομένων. 

Σχολική βία και εκφοβισµός 

Αν και δεν φαίνεται να υφίσταται καθολικός ορισµός, ωστόσο, συµφωνείται 
ευρέως ότι ο εκφοβισµός είναι µια υποκατηγορία επιθετικής συμπεριφοράς που 
χαρακτηρίζεται από ορισμένα ελάχιστα κριτήρια, όπως είναι η εχθρική πρόθεση 
για σκοπούµενη βλάβη, η πραγματική ή φαινομενική ανισορροπία της δύναμης 
μεταξύ του Ούτη και του θύματος, και η επανάληψη σε µια χρονική περίοδο. 
Αυτά τα βασικά κριτήρια συμπληρώνονται µε δύο επιπλέον, όπως είναι η 
απελπισία του θύματος και τα επακόλουθα ψυχολογικά κοινωνικά ή σωματικά 
τραύματα και η πρόκληση, καθώς ο εκφοβισµός συνδέεται συχνά µε τα οφέλη 
της επιθετικής, προκλητικής συμπεριφοράς ((οΙάδπι]ά ὅτ Πονα, σσ. 210--225). 
Ορισμένα από αυτά τα χαρακτηριστικά, όπως η ανισορροπία τῆς δύναμης έχουν 
αμφισβητηθεί, καθώς τόσο οι θύτες όσο και τα θύματα αναφέρουν συχνά ότι οι 
συγκρούσεις συμβαίνουν μεταξύ ισοδυνάµων. Παρόλα αυτά, παραμένουν 
ευρέως καθιερωμένα στην επιστημονική βιβλιογραφία (Βια1ρε: αἱ αἱ 2015, σσ. 191-- 
202). Όι υποκείµενες αιτίες της σχολικής βίας και του εκφοβισμού 
περιλαμβάνουν το φύλο και τα κοινωνικά πρότυπα όπως και ευρύτερους 
δομικούς και διαρθρωτικούς κοινωνικούς παράγοντες (0ΝΕςςΟ, 2017, σσ. 17, 29 
και 91). 


Ο εκφοβισµός συνδέεται συνήθως µε ανισορροπία δύναμης μεταξύ του θύτη- 
εκφοβιστή και του θύματος-εκφοβιζόμενου (Μεγετ, 2016, σ. 356). Ο θύτης 
υπερισχύει του θύματος εξαιτίας παραγόντων όπως το μέγεθος, το φύλο ή η 
ηλικία (Θγ]νεςίει, 2011, σσ. 42-45) και διακρίνεται σε άµεσο και έμμεσο. Ο άµεσος 
εκφοβισµός είναι σχετικά ανοικτή επίθεση στο θύμα φυσικά ή λεκτικά (ΗΙΤδςῇΠ αἱ 
αἱ, 2012, σσ. 15-16). Ο έµµεσος εκφοβισµός γίνεται συνήθως µε µη λεκτική 
επικοινωνία, αποκλεισμό απὀ τις διαπροσωπικές και «φιλικές σχέσεις, 
συκοφαντία, απώλεια της αυτοεκτίµησης και της αυτοπεποίθησης και 
αποδυνάµωση της κοινωνικής εικόνας, µε φυσικό ή ηλεκτρονικό τρόπο 
(Κουρκούτας ὃ Κοκκιάδη, 2015, σ. 60). 

Όσον αφορά στο φύλο, τα αγόρια τείνουν να εκφοβίζουν τους άρρενες 
συμμαθητές τους µε βάση τη σωματική τους αδυναμία, την ασθενή 
ιδιοσυγκρασία τους, ακόµη και τις ενδυµατολογικές τους προτιμήσεις. Ο 
εκφοβισµός μεταξύ των κοριτσιών, απὀ την άλλη, φαίνεται να προκύπτει από 
παράγοντες όπως η εμφάνιση, το συναίσθημα, η παχυσαρκία καιτο ακαδηµαϊκό 
καθεστώς (Βεαίγ ὅς ΑΙεχεγεν, 2008, σσ. 1-11). Και τα δύο φύλα τείνουν να 
στοχεύουν άτοµα µε προβλήµατα ομιλίας κάποιου είδους. Οι εκφοβιστές, 
ανεξαρτήτως φύλου, φαίνεται πως προέρχονται συχνά απὀ οικογένειες που 
χρησιμοποιούν φυσικές µορφές πειθαρχίας (Νε]δοη ὅς Γαπιροτί, 2001, σσ. 83-106). 


Εθνοπολιτισμική ετερότητα και η σχέση της µετη σχολική βία 

Ως εθνοπολιτισµική ετερότητα ή ταυτότητα, ανάλογα µε την οπτική γωνία που 
εξετάζεται το θέµα, εννοείται εκείνο το τµήµα της ανθρώπινης ταυτότητας που 
συντίθεται από συγχρονικά και διαχρονικά στοιχεία σχετικά µε ήθη και έθιµα, 
θεσμούς και παραδόσεις, µε τη γλώσσα και τον πολιτισμό (Δαμανάκης, 2007, σ. 
122). Η εθνοπολιτισµική ταυτότητα είναι τµήµα µιας ευρύτερης πολιτισμικής 
ταυτότητας, η οποία διαμορφώνεται βιωµατικά µέσα απὀ την αλληλεπίδρασή 
του ατόμου µε το άµεσο κοινωνικό, οικονομικό και πολιτισμικό του περιβάλλον 


7δ 


Ατοβίνε 17/2) 


και γεννά πολιτισμικές ιδιαιτερότητες. Προκειμένου να αντιμετωπίσουν τις νέες 
συνθήκες διαβίωσης σε µια χώρα υποδοχής οι εθνοπολιτισµικά διαφορετικοί 
άνθρωποι νοηματοδοτούν εκ νέου τα πολιτισμικά τους σύμβολα, ὥστε να είναι 
λειτουργικά στις νέες συνθήκες διαβίωσής τους (Οικονομίδης ὃς Κοντογιάννη, 
2011, σσ. 105-124). 


Ἡ έρευνα υποδεικνύει σε αρκετές περιπτώσεις ότι οι µαθητές στους οποίους 
ασκείται εκφοβισµός και ανήκουν σε κάποια µειονοτική εθνοπολιτισµική ομάδα, 
παρουσιάζουν αυξημένο στρες, καθώς δεν είναι εύκολο να αναγνωριστούν στο 
σχολικό πλαίσιο εὐκολα οι πολιτισμικές τους ιδιαιτερότητες. Αν στο παραπάνω 
προστεθεί και το γεγονός των κοινωνικών ανισοτήτων που αντιμετωπίζουν οι 
εθνοπολιτισµικά διαφορετικοί µαθητές, αυτό έχει άµεση επίδραση στις επιδόσεις 
τους στα µαθήµατα, σε σχέση µε τους συμμαθητές τους τής πλειοψηφικής 
ομάδας (Αριιαάο, Ραμεδίοτος, ὅτ Μακ, 2003, σσ. 50-63). Θα πρέπει να σημειώσουμε 
εδώ ότι στη σχέση της εθνοπολιτισµικής ετερότητας µε τη σχολική βία και τον 
εκφοβισμό συναρτάται και η ιδέα του ρατσισμού στην περίπτωση που το θύμα 
είναι µαθητής µε διαφορετικό εθνοπολιτισµικό υπόβαθρο (Μανιάτης, 2009, σ. 
125). 

Άλλες έρευνες που διεξάγονται τόσο στην Ελλάδα όσο και ευρύτερα στην 
Ευρώπη, παρουσιάζουν εν γένει αντιφατικά συμπεράσματα. Ὑφίσταται, για 
παράδειγµα, η άποψη ότι η εκδήλωση του φαινομένου του σχολικού εκφοβισμού 
διαφοροποιείται ανάλογα µε την εθνοπολιτισµική ετερότητα, κάτι που δεν 
συνάγεται σε διαφορετικές έρευνες επί του θέµατος, τουλάχιστον σε σχέση µε 
τους Ούτες (Ψάλτη ὃ Κωνσταντίνου, 2007, σσ. 329-245). Επίσης, δεν 
υποδεικνύεται κάποια σχέση της κοινωνικής Θέσης των παιδιών µε τα 
φαινόμενα εκφοβισμού (Βλάχου, 2011, 171). Σε άλλη µελέτη αναφέρεται ότι το 
φαινόμενο της πολυπολιτισμικότητας σε ένα ενιαίο κοινωνικό πλαίσιο οδηγεί 
τους µαθητές σε συγκρούσεις (Μανιάτης, 2010, σσ. 125). 

Η υπόθεση της σύγκρουσης σε ενιαίο κοινωνικό πλαίσιο οδηγεί στην αντίληψη 
ότι οι διαφορετικές εθνοπολιτισµικές οµάδες διεκδικούν ενεργητικά την 
αναγνώρισή τους όσο και την παρουσία τους στον δημόσιο χώρο του σχολείου. Η 
εθνοπολιτισµική ετερότητα, συνεπώς, σε τέτοιες περιπτώσεις ενεργητικής 
διεκδίκησης είναι δυνατόν να προκαλεί αρνητικές αντιδράσεις. Ο διαφορετικός, ο 
«άλλος», είναι δυνατόν να προκαλέσει φόβο και συναισθήµατα απόροιψης, 
προσδίδοντας εντονότερο χαρακτήρα στο στοιχείο του εκφοβισμού. Σημαντικό 
στοιχείο είναι ότι ο εκφοβισμός εξαιτίας της εθνοπολιτισµικής ετερότητας δε 
σχετίζεται µόνο µε την προσωπικότητα του ατόμου, αλλά εκφράζει και τη 
συλλογικότητα, την ομάδα στην οποία ανήκει. Το ίδιο φαίνεται να υποστηρίζουν 
και άλλες έρευνες, σύµφωνα µε τις οποίες, οι εθνοπολιτισµικά διαφορετικοί 
µαθητές εκδηλώνουν βίαιη συμπεριφορά στο σχολείο, καθώς γίνονται 
αποδέκτες ρατσιστικών επιθέσεων και προσβολών (Νικολάου, 2013, σ. 4) 

Είναι οι κοινωνίες έτοιµες σε διαφορετικά επίπεδα λειτουργίας τους για να 
αντιμετωπίσουν τη σχολική βία καιτον εκφοβισμό, όταν συνδέεται µε ζητήματα 
εθνοπολιτισµικής ετερότητας; Το περιστατικό της δολοφονίας ενός µαθητή στο 
Μάντσεστερ, το 1956, βάσει του οποίου αναπτύχθηκε και το παρόν θέμα, όπως 
και οι αντιδράσεις των ΜΜΕ, υποδεικνύουν ότι η κοινωνία, η Αγγλική εν 
προκειμένω, δεν ήταν κατάλληλα προετοιµασμµένη σε όλα τα επίπεδα για την 


79 


Ατοβίνε 17/2) 


εφαρµογή µιας αντιρατσιστικής πολιτικής, την οποία στο συγκεκριµένο 
παράδειγµα επέβαλε εκ των άνω, χωρίς να έχει εξασφαλίσει ένα πλαίσιο 
συναίνεσης σε επίπεδο μαθητών, γονέων και εκπαιδευτικών (Χρηστίδου- 
Λιοναράκη, 2001, σσ. 185-186). Από το 1986 έως σήµερα παρά την εξέλιξη της 
εκπαιδευτικής Θεωρίας τα περιστατικά δολοφονίας μαθητών ή ἆλλες 
περιπτώσεις άσκησης βίας και εκφοβισμού στο σχολικό περιβάλλον δεν 
σταμάτησαν και τούτο πρακτικά σηµαίνει ότι αναζητούνται τρόποι µετουσίωσης 
της σύγκρουσης σε συναίνεση. 


Συμπεράσματα - Προτάσεις 

Ἡ εφαρµογή της αντιρατσιστικής πολιτικής είναι προϊόν απόφασης της 
εκπαιδευτικής πολιτικής. Η συναίνεση, ὠστόσο, ως µέσο πρόληψης της σχολικής 
βίας θα μπορούσε να είναι -και σε πολλές περιπτώσεις είναι- αποτέλεσµα 
ενδοσχολικής δράσης µε τη συμμετοχή όλων των σχολικών ή ευρύτερα 
εκπαιδευτικών φορέων. Ἡ εφαρµογή ενός αντιρατσιστικού εκπαιδευτικού 
μοντέλου απὀ πάνω προς τα κάτω έρχεται συχνά σε σύγκρουση µε στερεότυπες 
κοινωνικές αντιλήψεις για την ετερότητα, που εκφράζονται συνειδητά ή 
ασυνείδητα απὀ τους µαθητές, τους γονείς και τους εκπαιδευτικούς. Έχει 
σημασία, λοιπόν, πριν από οποιαδήποτε τυπική εφαρµογή της εκπαιδευτικής 
πολιτικής, η διαµόρφωση της πραγματικής εικόνας σε ένα δεδομένο σχολικό 
περιβάλλον, κάτι που επιτυγχάνεται κυρίως µε τη συνεργασία των σχολικών 
φορέων και τη διαπραγμάτευση μεταξύ σχετιζόµενων οµάδων για την επίτευξη 
ενός ελάχιστου επιπέδου συνεννόησης και συλλειτουργίας προς την κατεύθυνση 
της κατανόησης καιτης αποδοχής του άλλου. 

Συνεπώς, η σχολική διαμεσολάβηση προς την κατεύθυνση διαμόρφωσης της 
συναίνεσης Θα μπορούσε να λειτουργήσει ως εναλλακτική μέθοδος για την 
αντιμετώπιση της σχολικής βίας και του σχολικού εκφοβισμού, συνδεόµενου ή 
µη µε την εθνοπολιτισµική ετερότητα, σε σύγκριση µετις παραδοσιακές μορφές 
πειθαρχίας που χρησιμοποιούνται για την αντιμετώπιση του φαινομένου. Η 
σχολική διαμεσολάβηση λειτουργεί στο Ππλαίσιο της αποκαταστατικής 
δικαιοσύνης µε στόχο την αποκατάσταση των σχέσεων όσων ἐμπλέκονται σε 
περιστατικά σχολικής βίας και εκφοβισμού στο σχολείο (Αρτινοπούλου, 2010, σ. 
97) 

